गौरतलब है कि गत वीरवार रात को वन विभाग व सदर थाना पुलिस की संयुक्त टीम ने शहर की 2 पंसारी की दुकानों पर छापेमारी की। बताया गया है कि इस टीम को पंसारियों के पास से हाथी दांत का चूरा व अन्य कई प्रतिबंधित सामान मिला था। हालांकि वन एवं पुलिस विभाग की इस कार्रवाई से नगर के अन्य पंसारी व दुकानदारों मे हडक़ंप मच गया था। जानकारी के अनुसार वन विभाग को एक गुप्त सूचना मिली थी कि शहर की पंसारी व अन्य दुकानों में वन्य प्राणी अधिनियम के तहत प्रतिबंधित शैड्यूल-वन व टू के जानवरों के अंग या उनके अंगों से तैयार की गई दवाइयां बेची जा रही हैं। वन व पुलिस विभाग ने इसी आधार पर कार्रवाई की थी। वहीं रेंज आफिसर ने बताया कि संबंधित पंसारी की दुकान से बरामद किए गए सामान को जांच के लिए लैबोरेट्री में भेजा जाएगा, जिसके बाद संबंधित दुकानदार पर आगामी कार्रवाई की जाएगी।